**Прилог 3**

**Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације ( попуњава ЈЛС – Комисија за реализацију мера енергетске санације уз помоћ органа надлежног за грађевинске послове )**

За потребе ефикасне реализације Програма енергетске санације потребно је да привредни субјект у понуду грађанима урачуна израду техничке документације за реализацијуследећих мера енергетске ефикасности

**1) замена спољних прозора и врата и других транспарентних елемената термичког омотача**

Ова мера се реализује без издавања одобрења надлежног органа – текуће одржавање, није потребна израда техничке документације.

**2) постављања термичке изолације спољних зидова, подова на тлу и осталих делова термичког омотача према негрејаном простору.**

Ова мера се реализује без издавања одобрења надлежног органа – текуће одржавање, није потребна израда техничке документације.

**3) постављања термичке изолације испод кровног покривача или таванице**

Ова мера се реализује без издавања одобрења надлежног органа – текуће одржавање, није потребна израда техничке документације.

**4) замене постојећег грејача простора на чврсто гориво (котао или пећ) ефикаснијим котлом на\_гас,**
Ова мера се реализује на основу локацијских услова и решења о одобрењу извођења радова, у складу са чл.145 ЗПИ,а радови се изводе према идејном пројекту.

**5) замене постојећег грејача простора на чврсто гориво (котао или пећ) ефикаснијим котлом на биомасу**

Ова мера се реализује на основу локацијских услова и решења о одобрењу извођења радова, у складу са чл.145 ЗПИ,а радови се изводе према идејном пројекту.

**6) уградња топлотних пумпи.**

Ова мера се реализује на основулокацијских услова и решења о одобрењу извођења радова, у складу са чл.145 ЗПИ,а радови се изводе према идејном пројекту.

**7) замене постојеће или уградња нове цевне мреже, грејних тела и пратећег прибора.**

Ова мера се реализује на основу: **Замена постојеће инсталације без повећања капацитета** је текуће одржавање и изводи се без издавања одобрења надлежног органа, док се за **уградњу нове цевне мреже** издаје решења о одобрењу извођења радова, у складу са чл.145 ЗПИ,а радови се изводе према идејном пројекту.

**8) уградња соларних колектора у инсталацију за централну припрему потрошне топле воде.**

Ова мера се реализује на основулокацијских услова и решења о одобрењу извођења радова, у складу са чл.145 ЗПИ,а радови се изводе према идејном пројекту.

**9) уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем.**

Ова мера се реализује на основулокацијских услова и решења о одобрењу извођења радова, у складу са чл.145 ЗПИ,а радови се изводе према идејном пројекту.